b'\n_START_ARTICLE_\nDarkPlaces\n_START_PARAGRAPH_\nDarkPlaces on Quake-pelin modifikaatio sek\xc3\xa4 siihen perustuva pelimoottori. Sen on alun perin kehitt\xc3\xa4nyt Forest "LordHavoc" Hale Quaken avoimen l\xc3\xa4hdekoodin pohjalta ja sit\xc3\xa4 kehitet\xc3\xa4\xc3\xa4n yh\xc3\xa4 aktiivisesti. Sen tarkoituksena on olla nykyaikaistettu Quake-pelimoottori, eli DarkPlacesissa on alkuper\xc3\xa4iseen pelimoottoriin n\xc3\xa4hden parempi verkkopelikoodi, sis\xc3\xa4\xc3\xa4nrakennettu palvelinselain sek\xc3\xa4 erityisesti huomattavasti kehittyneempi grafiikkapiirto OpenGL-rajapinnalla. Tunnetuimmat DarkPlacesia k\xc3\xa4ytt\xc3\xa4v\xc3\xa4t pelit ovat Nexuiz, kehitteill\xc3\xa4 oleva Xonotic sek\xc3\xa4 Steel Storm-sarja. Pelimoottori on avointa l\xc3\xa4hdekoodia ja julkaistu GNU GPL -lisenssin alaisena.'